钦定古今图书集成/明伦汇编/闺媛典/第252卷 > 罗长庚妻吴氏
## 钦定古今图书集成/明伦汇编/闺媛典/第252卷 > 罗长庚妻吴氏

按《歙县志》：“吴氏，呈坎罗长庚妻。少从母受《列女传》。既
归而母病，吴鲜，兄弟请于姑，归侍母，不解髢者旬馀。
时庚已补邑诸生，病亡，吴触棺欲死，姑以抚孤劝，乃
强起舞。何子殇，吴扃户自经，家人觉而救之。其太翁
司徒应鹤尚在，嘉其节，以仲子出孙命嗣庚后。吴坐
卧一小楼，诸娣姒亦罕见其面。年五十五终。”